CELEX: 62011TN0470
Language: fi
Date: 2011-09-01 00:00:00
Title: Asia T-470/11: Kanne 1.9.2011 — Total ja Elf Aquitaine v. komissio

29.10.2011   
            
            
               FI
            
            
               Euroopan unionin virallinen lehti
            
            
               C 319/23
            
         Kanne 1.9.2011 — Total ja Elf Aquitaine v. komissio
   (Asia T-470/11)
   2011/C 319/50
   Oikeudenkäyntikieli: ranska
   
      Asianosaiset
   
   
      Kantajat: Total SA (Courbevoie, Ranska) ja Elf Aquitaine SA (Courbevoie) (edustajat: asianajajat A. Noël-Baron ja É. Morgan de Rivery)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ensisijaisesti julistamaan komission 24.6.2011 päivätyn kirjeen BUDG/DGA/C4/BM/s746396 ja 8.7.2011 päivätyn kirjeen BUDG/DGA/C4/BM/s812886 mitättömiksi kokonaisuudessaan
            
         
               —
            
            
               toissijaisesti alentamaan kantajilta komission 8.7.2011 päivätyssä kirjeessä BUDG/DGA/C4/BM/s812886 vaadittua summaa tai ainakin kumoamaan Elf Aquitanelle määrätyt 31 312 114,58 euron suuruiset viivästyskorot, joista Total on solidaarisessa vastuussa 19 191 296,03 euroon saakka
            
         
               —
            
            
               joka tapauksessa velvoittamaan komission korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat yhteen ainoaan kanneperusteeseen, joka perustuu siihen, että komissio on tehnyt oikeudellisen virheen ja rikkonut velvoitteitaan, kun se ei tehnyt kantajien osalta asiassa T-217/06, Arkema France ym. vastaan komissio, 7.6.2011 annetun unionin yleisen tuomioistuimen tuomion, jolla kantajien tytäryhtiöille asiassa COMP/F/38.645 — Metakrylaatti määrättyä sakkoa alennettiin, edellyttämiä johtopäätöksiä. Kantajat väittävät muun muassa seuraavaa:
   
               —
            
            
               kartellista vastuussa olevina emoyhtiöinä kantajien pitäisi tässä ominaisuudessaan myös hyötyä niiden tytäryhtiöille määrätyn sakon alentamisesta, vaikka niiden oma kanne samasta päätöksestä on hylätty asiassa T-206/06, Total ja Elf Aquitaine vastaan komissio, 7.6.2011 annetulla unionin yleisen tuomioistuimen tuomiolla
            
         
               —
            
            
               komissio on saanut kaiken vaatimansa, kun Arkema SA suoritti kokonaisuudessaan kantajille ja niiden tytäryhtiöille asiassa COMP/F/38.645 tehdyllä päätöksellä määrätyn sakon, eikä komissio näin ollen voi vaatia kantajilta enää mitään.